**MEGÁLLAPODÁS**

amely létrejött egyrészről

……………………………..Önkormányzata (székhely:………………………………) a továbbiakban Önkormányzat, képviseli…………………………… polgármester,

másrészről a

Komlói Kistérség Többcélú Önkormányzati Társulás (7300 Komló, Városház tér 3.) a továbbiakban Társulás, képviseli **Polics József** Elnök,

(a továbbiakban együtt: felek) között alulírott helyen és időben az alábbi feltételekkel:

1. **Előzmények**
2. Felek tudomással bírnak arról, hogy A Magyar Építészetről szóló 2023. évi C törvény (továbbiakban: Méptv.) 56. § (1) bekezdése kimondja, hogy a településtervezési és a településkép-védelmi önkormányzati feladatellátás biztosítása, valamint a helyi építészeti minőség védelme érdekében a települési önkormányzatok – a fővárosban a fővárosi önkormányzat és a fővárosi kerületi önkormányzatok – önkormányzati főépítészt alkalmaznak.
3. A megállapodást a felek a Méptv. foglaltakra figyelembevételével kötik meg, mely rögzíti, hogy a községi jogállású település a település fekvése szerinti járásban lévő más önkormányzattal társulásban, közösen alkalmaz térségi főépítészt.
4. **A megállapodás tárgya**
5. Felek megállapodnak, hogy az Önkormányzat főépítészi feladatait a Társulás munkaszervezeti tevékenységét ellátó Komlói Közös Önkormányzati Hivatal alkalmazásában álló főépítész látja el a Méptv-ben, valamint a Főépítészi tevékenységről szóló 190/2009. (IX. 15.) Korm. rendeletben foglaltak alapján az alábbiak szerint:

**Az önkormányzati főépítészi tevékenység során ellátandó feladatok:**

1. vezeti a helyi építészeti tervtanácsot, ha e törvény vagy az önkormányzat döntése alapján ilyen működik azon a településen, ahol a főépítészi feladatot ellátja,
2. közreműködik a kézikönyv és a településterv előkészítésében, módosításában, és gondoskodik az abban foglaltak végrehajtásáról,
3. szakmailag közreműködik a településképi bejelentési és kötelezési eljárás során a döntés előkészítésében – ideértve a helyi emlékeket és a műemléki környezetben lévő nem műemlék építményeket érintő településképi bejelentési és kötelezési eljárásokat is –,
4. szakmailag előkészíti a településképi véleményezési eljárás során a véleményt, kivéve ha a település közigazgatási területére kiterjedő illetékességgel működik helyi építészeti tervtanács, és az önkormányzat rendeletében a településképi véleményezés szakmai előkészítését – a főépítész helyett – a helyi építészeti tervtanács hatáskörébe utalja,
5. elősegíti az építészeti örökség – különösen a helyi emlékek – védelmét,
6. ellátja az önkormányzati rendeletben meghatározott egyéb feladatokat.
7. az állami főépítészi hatáskörében eljáró fővárosi és vármegyei kormányhivatallal és az érintett önkormányzatok főépítészeivel együttműködve elősegíti az illetékességi területét érintő területrendezési és településrendezési tervek összhangjának kialakítását,
8. folyamatosan figyelemmel kíséri a rendezési eszközök hatályosulását, tapasztalatairól az érintett önkormányzat által meghatározott gyakorisággal tájékoztatást ad, és négyévente összefoglaló jelentést készít a képviselő-testület (közgyűlés) részére,
9. közreműködik a kulturális örökség védelméről szóló törvényben foglaltakkal, valamint a kulturális örökség védetté nyilvánításának részletes szabályairól szóló miniszteri rendeletben foglaltakkal kapcsolatos önkormányzati feladatok ellátásában,
10. szakmai véleményével, állásfoglalásaival segíti a térség, illetve a település egységes táji és építészeti arculatának alakítását,
11. közreműködik a területrendezési tervek és a településrendezési tervek nyilvántartására, a szabályozásokon alapuló adatszolgáltatásra és az ezzel kapcsolatosan felmerülő költség megállapítására vonatkozó helyi szabályok előkészítésében,
12. részt vesz – szükség szerint adatok szolgáltatásával – az illetékességi területére vonatkozó területi és települési információs rendszerek kialakításában és működtetésében,
13. gondoskodik a helyi tervtanács nyilvántartásának vezetéséről, és abból adatokat szolgáltat az állami főépítésznek,
14. A települési, a térségi főépítész látja el a települési önkormányzat településrendezési tervének, helyi építési szabályzatának, települési arculati kézikönyvének és településképi rendeletének elkészítésével, felülvizsgálatával összefüggő következő feladatokat:

* döntésre előkészíti a rendezés alá vonandó területre vonatkozó javaslatot, a tervezési megbízás feltételeit és követelményeit,
* elkészíti az előzetes tájékoztatást az érdekelt államigazgatási szervek, az érintett állampolgárok, szervezetek, érdek-képviseleti szervek, valamint a szomszédos és az érintett egyéb települések önkormányzati szervei részére a rendezés, a településkép-védelem helyéről, céljáról, várható eredményéről,
* a településrendezési terv készítése során folyamatosan együttműködik a tervezőkkel és képviseli az önkormányzat érdekeit,
* szervezi és irányítja a településrendezési terv véleményezési eljárásait, ezek során biztosítja a településrendezési terv készítésének nyilvánosságát,
* a véleményezési eljárás befejezését követően a beérkezett észrevételek figyelembevételével döntésre előkészíti a településrendezési tervet,
* gondoskodik a megállapítás során hozott változtatások átvezetéséről, illetőleg szükség szerint az újbóli véleményeztetés lefolytatásáról,
* nyilvántartást vezet a település, illetve a térség területére készült településrendezési tervekről, valamint – amennyiben az információtechnológiai feltételei biztosítottak – gondoskodik a hatályos településrendezési terveknek az önkormányzat honlapján történő közzétételéről,
* szakmai konzultáción vesz részt és tájékoztatást ad a hatályos településképi rendeletben foglaltakról,
* előkészíti az önkormányzat településkép-védelemmel kapcsolatos szabályozását, figyelemmel kíséri annak érvényesülését és gondoskodik az azzal összefüggő nyilvántartás vezetéséről,
* külön jogszabályban foglaltak szerint, illetékességi területét érintően vezeti a települési önkormányzat, illetve a települési önkormányzatok társulása által működtetett építészeti-műszaki tervtanácsot,
* nyilvántartást vezet az építészet-műszaki tervtanácson tárgyalt tervdokumentációkról.

1. A települési, a térségi főépítész a munkaköri leírásában foglaltak szerint részt vesz a településpolitikai, településüzemeltetési, az önkormányzatok ingatlanvagyon-gazdálkodási programjának és településfejlesztési tervének, elkészítésében és egyeztetésében, továbbá az ágazati koncepciók települést érintő részeinek összehangolásában és véleményezésében. Szakmai véleményével segíti az önkormányzatnak az előzőekkel kapcsolatos döntéseinek előkészítését,

állásfoglalásainak kialakítását.

1. **Egyéb rendelkezések**
2. A feladat ellátásához várhatóan a központi költségvetés 2025. évtől feladat finanszírozást biztosít. A feladat finanszírozást a Társulás igényli az Önkormányzat nevében és az elszámolást is a Társulás végzi. A Társulás a feladat ellátás fedezetéül szükséges finanszírozás összegét a Komlói Közös Önkormányzati Hivatal, mint feladatellátó részére átadott pénzeszközként biztosítja. Amennyiben a finanszírozás nem biztosít összességében fedezetet a feladat ellátására, úgy a Társulás tagönkormányzatai külön megállapodást kötnek a szükséges többletforrás biztosításáról, amelyet a Társulás költségvetésében kell tervezni. Felek alapelvként rögzítik, hogy az esetlegesen szükséges többletforrást lakosságszámarányosan kívánják biztosítani.
3. Jelen megállapodás 2025. január 1. napjától határozatlan időtartamra szól.
4. Felek megállapodnak, hogy jelen megállapodást kizárólag az év végével, a tárgyév november 30. napjáig a másik féllel írásban közölve lehet egyoldalúan felmondani.

A megállapodás megszűnik a felek közös megegyezésével, valamint bármelyik fél rendkívüli felmondásával. Rendkívüli felmondásnak a másik fél súlyos szerződésszegő, vagy jogszabályt sértő magatartása esetén van helye.

1. Felek megállapodnak abban, hogy a szerződést kölcsönös egyeztetés alapján közösen, kizárólag írásban módosíthatják.
2. Felek vállalják, hogy a megállapodás időtartama alatt folyamatosan együttműködnek.
3. A megállapodásban nem szabályozott kérdésekben az Mötv., és a Ptk. rendelkezései, valamint az egyéb vonatkozó jogszabályok az irányadók.
4. Felek jelen megállapodást elolvasás és értelmezés után, mint akaratukkal mindenben megegyezőt jóváhagyólag írják alá.
5. Jelen megállapodás 6 eredeti példányban készült, melyből 3 példány Önkormányzatot, 3 példány a Társulást illeti meg.

Komló, ……………

…………………… ……………………….

…………… polgármester Polics József elnök

…………………………….Önkormányzat Komlói Kistérség Többcélú

Önkormányzati Társulás